איך נקראת הפלטפורמה?
GetPackage
לא מעט דובר ועוד ידובר על ההשלכות של קניות באינטרנט על החנויות הפיזיות ׳׳של פעם׳׳ ועל ההכרח של אלו להתאים את עצמן לעולם שבו אנו חיים, בהנחה שהן רוצות לשרוד. הפלטפורמה של GetPackage מעוניינת לספק פיתרון נוח גם לשולח וגם לשליח, ולבטל את הצורך בשימוש בגורם מתווך – מה שמבטיח לבוא לידי ביטוי בעלויות נמוכות ומשתלמות יותר. הפתרון רלוונטי למשל לחנויות ישראליות שיכולות להציע שירותי משלוחים מהיום להיום – ולהתחרות בענקיות מעבר לים כדוגמת אסוס, נקסט וכמובן אמזון, שאולי מציעות מבצעים משתלמים יותר – אבל אם אתם צריכים בגד דחוף לאירוע ספציפי ואין לכם זמן לחכות – זה קצת פחות רלוונטי (לפחות עד שהן יפעילו מחסנים בישראל). כמו כן, השירות רלוונטי גם לעסקים שצריכים לשלוח במיידי שיקים, חוזים או זר פרחים לעובדת שמאושפזת בבית החולים, וגם לאנשים פרטיים כמונו כמוכם – שצריכים לשלוח פריט מסוים באופן מיידי, ומעדיפים שלא לשלם על כך סכומי עתק.
הפלטפורמה נקראת GetPackage.